b'\n_START_ARTICLE_\nPilatus PC-9\n_START_SECTION_\nRazvoj\n_START_PARAGRAPH_\nPC-9 velja za mo\xc4\x8dnej\xc5\xa1o razli\xc4\x8dico predhodnika v tej kategoriji letal, PC-7. Ohranja vse lastnosti svojega predhodnika, vendar ima zelo malo enakih konstrukcijskih lastnosti. Izmed vseh izbolj\xc5\xa1av ima PC-9 ve\xc4\x8djo in sodobnej\xc5\xa1o kabino s katapultnima sede\xc5\xbeema._NEWLINE_Program PC-9 se je uradno za\xc4\x8del izvajati leta 1982. \xc4\x8ceprav so nekatere aerodinami\xc4\x8dne elemente za\xc4\x8deli preizku\xc5\xa1ati na letalih PC-7 med letoma 1982 in 1983, je prvi prototip letala PC-9 vzletel 7. maja 1984. Drugi prototip je vzletel 20. julija istega leta. Ta prototip je \xc5\xbee imel vso standardno elektroniko in letalne in\xc5\xa1trumente in je bil skoraj v popolnosti primerljiv s serijskim modelom._NEWLINE_Certifikat je letalo dobilo septembra 1985. V tem \xc4\x8dasu je letalo PC-9 izgubilo pomembno bitko za \xc5\xa1olsko letalo britanskega Kraljevega vojnega letalstva z brazilskim letalom EMB-312 Tucano. Kljub temu marketin\xc5\xa1kemu lin\xc4\x8du pa je Pilatusu stal ob strani angle\xc5\xa1ki British Aerospace in kmalu je sodelovanje obrodilo sadove pri prvem naro\xc4\x8dilu iz Saudove Arabije._NEWLINE_Prvo serijsko narejeno letalo pa je vzletelo v barvah Kraljevega avstralskega vojnega letalstva Avstralije 19. maja 1987 pod oznako PC-9/A._NEWLINE_Nem\xc5\xa1ki Condor Airlines uporablja 10 primerkov za vleko tar\xc4\x8d pod oznako PC-9B. Ta varianta podalj\xc5\xa1a dolet za 3 ure in 20 minut, skupaj z dvema vitloma Southwest RM-24 pod obema kriloma._NEWLINE_Da bi Pilatus Aircraft udejanjil zahtevo Vojnega letalstva ZDA in Vojne mornarice ZDA po novem \xc5\xa1olskem letalu, se je zdru\xc5\xbeil z Beech Aircraftom in skupaj sta razvila verzijo letala PC-9 imenovano Beech Pilatus PC-9 Mk.II. Kasneje je letalo dobilo ime T-6A Texan II in so ga samostojno izdelovali in prodajali v podjetju Raytheon._NEWLINE_Model Pilatus PC-9M \xc2\xbbHudournik\xc2\xab, ki je bil predstavljen leta 1997, je bil izdelan kot plod sodelovanje Slovenske vojske in izraelske voja\xc5\xa1ke industrije in je narekoval nove standarde tega letala. Ima podalj\xc5\xa1ano hrbtno plavut letala, kar izbolj\xc5\xa1a stabilnost letala, pod krili ima obe\xc5\xa1ene nosilce za oro\xc5\xbeje, prav tako ima tudi nov motor. V pilotski kabini pa ima in\xc5\xa1trumente prilagojene za bojne naloge. Ta model je \xc5\xbee v samem za\xc4\x8detku naletel na dober odziv: Slovenija je v decembru leta 1997 naro\xc4\x8dila 9 letal, januarja leta 1999 je Oman naro\xc4\x8dil 12 primerkov, 8. januarja pa 2003 je Irska podpisala pogodbo o dobavi 8 letal.\n_START_SECTION_\nSorodne izvedenke\n_START_PARAGRAPH_\nSorodna izvedba: T-6 Texan II_NEWLINE_Primerljiva letala:_NEWLINE_Zaporedne izvedbe Pilatusa: P-2 \xe2\x80\x93 P-3 - PC-6 \xe2\x80\x93 PC-7 - PC-9 - PC-11 - PC-12 - PC-21'